b'\n_START_ARTICLE_\nJuridini\xc5\xb3 asmen\xc5\xb3 registras\n_START_PARAGRAPH_\nJuridini\xc5\xb3 asmen\xc5\xb3 registras - pagrindinis valstyb\xc4\x97s registras. Jame registruojami juridiniai asmenys, kaupiami, saugomi ir tvarkomi su jais susij\xc4\x99 duomenys bei dokumentai.\n_START_SECTION_\nK\xc5\xabrimas\n_START_PARAGRAPH_\nJuridini\xc5\xb3 asmen\xc5\xb3 registras kuriamas sujungiant juridini\xc5\xb3 asmen\xc5\xb3 ir \xc4\xafmoni\xc5\xb3, neturin\xc4\x8di\xc5\xb3 juridinio asmens teisi\xc5\xb3, registravim\xc4\x85 \xc5\xa1iose institucijose: Kult\xc5\xabros ministerijoje; Sveikatos apsaugos ministerijoje; \xc5\xa0vietimo ir mokslo ministerijoje; Teisingumo ministerijoje; \xc5\xaakio ministerijoje; Lietuvos banke; Lietuvos statistikos departamente; apskri\xc4\x8di\xc5\xb3 vir\xc5\xa1inink\xc5\xb3 administracijose; savivaldybi\xc5\xb3 institucijose._NEWLINE_Registruojan\xc4\x8di\xc5\xb3 institucij\xc5\xb3 turimus duomenis bei dokumentus perima Teisingumo ministerija teisingumo ministro nustatyta tvarka._NEWLINE_Juridini\xc5\xb3 asmen\xc5\xb3 registro steig\xc4\x97ja yra Vyriausyb\xc4\x97._NEWLINE_Juridini\xc5\xb3 asmen\xc5\xb3 registr\xc4\x85 tvarko vadovaujan\xc4\x8dioji registro tvarkymo \xc4\xafstaiga \xe2\x80\x93 Teisingumo ministerija ir registro tvarkymo \xc4\xafstaiga \xe2\x80\x93 valstyb\xc4\x97s \xc4\xafmon\xc4\x97 Registr\xc5\xb3 centras._NEWLINE_Juridini\xc5\xb3 asmen\xc5\xb3 registro duomenys, registre kaupiami dokumentai ir bet kuri kita registrui pateikta informacija yra vie\xc5\xa1a ir teikiama \xc4\xafstatym\xc5\xb3 bei kit\xc5\xb3 teis\xc4\x97s akt\xc5\xb3 nustatyta tvarka._NEWLINE_Juridini\xc5\xb3 asmen\xc5\xb3 registro finansavimo tvark\xc4\x85 nustato Vyriausyb\xc4\x97._NEWLINE_Juridini\xc5\xb3 asmen\xc5\xb3 registras reorganizuojamas ir likviduojamas Vyriausyb\xc4\x97s nutarimu.'